

**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΠΑΙΔΕΙΑΣ,**

**ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**

 ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ
ΚΕΝΤΡΙΚΗΣ ΜΑΚΕΔΟΝΙΑΣ
Δ/ΝΣΗ Δ/ΘΜΙΑΣ ΕΚΠ/ΣΗΣ ΗΜΑΘΙΑΣ

***ΓΥΜΝΑΣΙΟ ΜΑΚΡΟΧΩΡΙΟΥ***

Πολυτεχνείου 11

Μακροχώρι Ημαθίας 59033

Τηλ. : 2331041334 Fax 2331043492

e-mail: mail@gym-makroch.ima.sch.gr

Μακροχώρι 16 /11/2018

Αριθ. πρωτ. 564

Προς

Διεύθυνση Δευτεροβάθμιας Εκπαίδευσης Ημαθίας

 Μούμογλου 1

Βέροια 59132

Κοινοποίηση: Γραφεία Γενικού Τουρισμού

# Θέμα: «Πρόσκληση κατάθεσης προσφορών για τρείς (3) διδακτικές επισκέψεις στην Θεσσαλονίκη. »

***(άρθρο 12 Υ.Α. 33120/ΓΔ4/28-02-2017. ΦΕΚ 681β/06-03-2017)***

 Το Γυμνάσιο Μακροχωρίου ζητά κατάθεση προσφορών για την πραγματοποίηση τριών (3) ανεξάρτητων εκδρομών στην Θεσσαλονίκη, σύμφωνα με το ***άρθρο 12*** τηςΥ.Α. 33120/ΓΔ4/28-02-2017, (ΦΕΚ 681/τ.Β΄/06-03-2017). Αντικείμενο του διαγωνισμού είναι η ανάδειξη **για κάθε εκδρομή ξεχωριστά**, της πιο αξιόλογης οικονομικά και ποιοτικά, προσφοράς.

Παρακαλούμε να μας αποστείλετε τις προσφορές, **έως την Παρασκευή 30-11-2018 και ώρα 12:30**.

Οι τρείς εκδρομές είναι οι εξής:

1. **Εκδρομή Α΄ τάξης : Αριθμός μαθητών 84 (**$\pm $**2) Συνοδοί εκπαιδευτικοί 7**

Αναχώρηση την Παρασκευή 14-12-2018 ώρα 08:15 από το σχολείο με λεωφορεία για Θεσσαλονίκη.

Επίσκεψη στο Αρχαιολογικό Μουσείο. Ελεύθερος χρόνος σε κατάλληλο χώρο εστίασης στην περιοχή Mediterranean Cosmos.

Επιστροφή στο Μακροχώρι στις 16:00

1. **Εκδρομή Β΄ τάξης : Αριθμός μαθητών 83 (**$\pm $**2) Συνοδοί εκπαιδευτικοί 7**

Αναχώρηση την Παρασκευή 14-12-2018 ώρα 08:15 από το σχολείο με λεωφορεία για Θεσσαλονίκη.

Επίσκεψη στο Μουσείο Τεχνολογίας. Ελεύθερος χρόνος σε κατάλληλο χώρο εστίασης στην περιοχή Mediterranean Cosmos.

Επιστροφή στο Μακροχώρι στις 16:00

1. **Εκδρομή Γ΄ τάξης : Αριθμός μαθητών 78 (**$\pm $**1) Συνοδοί εκπαιδευτικοί 7**

Αναχώρηση την Παρασκευή 14-12-2018 ώρα 08:15 από το σχολείο με λεωφορεία για Θεσσαλονίκη.

Επίσκεψη στο Πλανητάριο. Ελεύθερος χρόνος σε κατάλληλο χώρο εστίασης στην περιοχή Mediterranean Cosmos.

Επιστροφή στο Μακροχώρι στις 16:00

**Δικαίωμα συμμετοχής :**

Δικαίωμα συμμετοχής στο διαγωνισμό έχουν όλα τα ταξιδιωτικά γραφεία, για οποιεσδήποτε από τις τρεις εκδρομές (μία, δύο ή και τρεις).

**Διευκρίνιση**: Δεν θα γίνουν δεκτές προσφορές για συμμετοχή **ενός μόνον** λεωφορείου για την κάλυψη μισής ή μέρους της εκδρομής.

**Τρόπος υποβολής – όροι προσφορών:**

Οι προσφορές υποβάλλονται στο Γυμνάσιο Μακροχωρίου εγκαίρως με οποιονδήποτε πρόσφορο τρόπο. (αυτοπροσώπως, με συμβατή αλληλογραφία, ηλεκτρονικό ταχυδρομείο στο mail@gym-makroch.ima.sch.gr , τηλεομοιοτυπία στο 2331043492)

Για κάθε εκδρομή με την προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας το οποίο βρίσκεται σε ισχύ.Στην προσφορά θα καταγράφονται υποχρεωτικά και: το είδος των λεωφορείων, η **υποχρεωτική ασφάλιση αστικής επαγγελματικής ευθύνης για κάθε κίνδυνο** , **το όνομα της ασφαλιστικής εταιρίας**, **ο αριθμός του συμβολαίου**, η **τελική συνολική τιμή της προφοράς**.

**Αξιολόγηση προσφορών - Επιλογή αναδόχου:**

Για κάθε μια από τις τρείς εκδρομές θα γίνει ξεχωριστή αξιολόγηση και επιλογή αναδόχου.

Το κριτήριο επιλογής δεν θα είναι αποκλειστικά η χαμηλότερη τιμή, αλλά και η ποιότητα των προσφερομένων υπηρεσιών. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από το Διευθυντή του σχολείου σε κάθε συμμετέχοντα ή έχοντα νόμιμο δικαίωμα να ενημερωθεί. Μετά την αξιολόγηση των προσφορών, γίνεται η τελική επιλογή του ταξιδιωτικού γραφείου και το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

1. Το εγκεκριμένο από το Σύλλογο Διδασκόντων Καθηγητών αναλυτικό πρόγραμμα της εκδρομής.
2. Η Ασφάλεια αστικής επαγγελματικής ευθύνης.
3. Το συνολικό κόστος της εκδρομής.
4. Οι Γενικοί Όροι συμμετοχής στην εκδρομή.

Το σχολείο είναι υποχρεωμένο να αναρτήσει στον πίνακα των ανακοινώσεών του, όπως και στην ιστοσελίδα του, τις προσφορές των τουριστικών γραφείων, τη σύμβαση του οργανωμένου ταξιδιού που θα υπογραφεί, καθώς και τον αριθμό του ασφαλιστηρίου συμβολαίου αστικής επαγγελματικής ευθύνης.



Ο Δ/ντής

**Μπίκος Μιχαήλ**

**Μαθηματικός**